
საქართველოს მთავრობის

დადგენილება №62

2004 წლის 1 აგვისტო 
ქ. თბილისი

,,რეგიონალური პოლიტიკისა და ადგილობრივი თვითმმართველობისა და მმართველობის ორგანოებთან ურთიერთობის საკითხებში საქართველოს სახელმწიფო მინისტრის აპარატის შექმნის შესახებ“ საქართველოს მთავრობის 2004 წლის  3 ივნისის №44 დადგენილებასა და ამავე დადგენილებით დამტკიცებულ აპარატის დებულებაში ცვლილებებისა და დამატებების შეტანის თაობაზე

,,რეგიონალური პოლიტიკისა და ადგილობრივი თვითმმართველობისა და მმართველობის ორგანოებთან ურთიერთობის საკითხებში საქართველოს სახელმწიფო მინისტრის აპარატის შექმნის შესახებ“ საქართველოს მთავრობის 2004 წლის 3 ივნისის №44 დადგენილებასა და ამავე დადგენილებით დამტკიცებულ აპარატის დებულებაში შეტანილ იქნეს შემდეგი ცვლილებები და დამატებები: 

1. დადგენილების მე-2 პუნქტი ჩამოყალიბდეს შემდეგი რედაქციით:

,,2. საქართველოს სახელმწიფო მინისტრის აპარატის რიცხოვნობა განისაზღვროს 15 ერთეულით.“.

2. დებულების მე-3 მუხლის მე-2 პუნქტი ჩამოყალიბდეს შემდეგი რედაქციით:

,,2. ამ დებულებისა და საშტატო ნუსხის შესაბამისად აპარატის სტრუქტურაში დგინდება შემდეგი თანამდებობები:

სახელმწიფო მინისტრის მოადგილე – 1

აპარატის უფროსი – 1

განყოფილების უფროსი – 2

საქართველოს სახელმწიფო მინისტრის თანაშემწე – 2

მთავარი სპეციალისტი – 3

წამყვანი სპეციალისტი – 4

სპეციალისტი – 2.“.

3. დებულების მე-4 მუხლის პირველი პუნქტი ჩამოყალიბდეს შემდეგი რედაქციით:

,,1. აპარატის საერთო ხელმძღვანელობას ახორციელებს საქართველოს სახელმწიფო მინისტრი, ხოლო მისი არყოფნის შემთხვევაში – სახელმწიფო მინისტრის მოადგილე.“.

4. დადგენილება ამოქმედდეს გამოქვეყნებისთანავე.

პრემიერ-მინისტრი 

                                                                             ზ. ჟვანია

